text: Forvild dig ind i majslabyrint
  21 juli 2018 kl. 08.44
  Nu kan du igen fare vild i Uge ved Tinglev. For 12. år i træk er der mulighed for at bevæge sig rundt i krinkelkroge og blindgyder i den sønderjyske majslabyrint.
  Det har i mange år været en yndet sommerfornøjelse at bevæge sig rundt mellem mandshøje majsplanter i Uge ved Tinglev - og igen i år er den tyske landboforening i samarbejde med Uge Lystfiskeri og Camping klar til at byde publikum velkommen i majslabyrinten.
  Labyrinten er åben fra lørdag den 21. juli og frem til 2. september.
  I løbet af perioden er der også mulighed for at besøge labyrinten i mørke - de såkaldte ghost nights foregår fredag den 10. august og igen lørdag den 18. august, og der bliver ifølge arrangørerne uhygge for alle pengene.
  